ยอดเยี่ยม
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
สมชัย สัจจพงษ์ ปลัดกระทรวงการคลัง เป็นประธานปิดงานตลาดนัดคลองผดุงกรุงเกษม เมื่อสัปดาห์ที่ผ่านมาหลังจากกระทรวงการคลังเป็นเจ้าภาพจัดงานนี้มาเป็นเวลานาน 3 สัปดาห์
ปรากฏว่าตลาดนัดคลองผดุงฯ ครั้งนี้ ทำผลงานได้ยอดเยี่ยม มีคนมาเที่ยวชมจำนวนมาก เนื่องจากมีจุดขายทั้งการแลกจำหน่ายเหรียญกษาปณ์ของกรมธนารักษ์ที่คนกำลังนิยมกันอย่างล้นหลาม
นอกจากนี้ ร้านค้าร้านอาหารที่ร่วมงานก็คัดสรรคุณภาพดีอันดับหนึ่ง ทำให้ยอดซื้อขายสูงถึง 322 ล้านบาท จำนวนผู้เข้าร่วมงาน 1.5 แสนคน สูงที่สุดตั้งแต่ พล.อ.ประยุทธ์ จันทร์โอชา นายกรัฐมนตรี มีดำริให้จัดตลาดนัดคลองผดุงฯ มา ทำให้ปลัดคลังยิ้มน้อยยิ้มใหญ่ตลอดงาน เลยไปจนถึงขึ้นรถกลับบ้านก็ยังยิ้มไม่หยุด